ДАР БОРАИ НИЗОМИ ИЉОЗАТДИЊЇ

Ќонуни мазкур асосњои њуќуќї, ташкилї ва иќтисодии низоми иљозатдињї, номгўи истисноии фаъолиятҳои дар асоси иљозати мақоми ваколатдори давлатї амалишаванда, тартиби додани њуљљатњои иљозатдињиро ба субъектњои фаъолияти соњибкорї муайян намуда, шаклњои њуљљатњои иљозатдињиро муќаррар карда, њифзи њуќуќу манфиатњои ќонунии шањрвандон, муњити зист ва амнияти давлатро таъмин менамояд.

БОБИ 1. МУЌАРРАРОТИ УМУМЇ


Моддаи 1. Мафњумњои асосї


Дар Ќонуни мазкур мафњумњои асосии зерин истифода мешаванд:

- њуљљати иљозатдињї – њуљљати маъмурии дорои хусусияти иљозатдињии аз љониби маќоми иљозатдињанда додашуда, ки њуќуќи шахсони њуќуќї ва соњибкорони инфиродиро барои амалї намудани фаъолият ё амали муайян дар давоми мўњлати муќарраргардида бо риояи њатмии шартњои иљозатдињї тасдиќ менамояд. Њуљљати иљозатдињї дар шакли иљозат, сертификат, хулоса, тасдиќнома, мувофиќакунонї, дастхатгузорї (визагузорї), шањодатнома, аттестати тахассусї, навиштаљоти иљозатдињї, гувоњнома, санади бањодињї (арзёбї), аккредитатсия ва дигар намудҳои њуљљатњои дорои хусусияти иљозатдињї, ба истиснои иљозатнома (литсензия) дода мешавад;

- низоми иљозатдињї – маљмўи расмиёти танзимкунандаи фаъолияти соњибкорї аз љониби маќомоти иљозатдињанда, ки ба додан, азнавбарасмиятдарорї, боздоштан, барќарор намудани амал ва бекор кардани њуљљати иљозатдињї, додани нусхаи дуюми (дубликати) њуљљати иљозатдињї, пешбурди Феҳристи ягонаи давлатии электронии њуљљатњои иљозатдињї, назорати риояи шартњои иљозатдињї аз љониби шахсони њуќуќї ва соњибкорони инфиродї, додани амрномањо оид ба бартараф намудани вайронкунии ин шартњо алоќаманд мебошанд;

- шартњои иљозатдињї – маљмўи талабот ва шартњои муќаррарнамудаи Ќонуни мазкур, ки иљрои онњо аз љониби аризадињанда ва (ё) дорандаи њуљљати иљозатдињї њангоми амалї кардани намуди дахлдори фаъолияти соњибкорї њатмї мебошад;
- маќоми иљозатдињанда – маќоми ваколатдори давлатие, ки тибќи Ќонуни мазкур њуќуќи додани њуљљати иљозатдињиро дорад;

- аризадињанда – шахси њуќуќї ё соњибкори инфиродие, ки ба маќоми иљозатдињанда ариза ва њуљљатњои заруриро барои гирифтани њуљљати иљозатдињї пешнињод намудааст;

- дорандаи њуљљати иљозатдињї – шахси њуќуќї ё соњибкори инфиродие, ки барои амалї кардани намуди муайяни фаъолият ё амал њуљљати иљозатдињї дорад;

- масъулияти изњоршуда – аз љониби аризадињанда изњор кардани масъулияти худ оид ба риоя намудани шартњои иљозатдињї њангоми амалї намудани соњибкорї;

- маъќулдонии худ аз худ – расмиёте, ки дар натиљаи он њуљљати иљозатдињї дода шуда, азнавбарасмиятдаровардашуда ва барќароршуда њисобида мешавад, агар маќоми иљозатдињї вобаста ба ариза дар мўњлат ва бо шартњое, ки Ќонуни мазкур пешбинї кардааст, бо огоњонидани аризадињанда ќарор ќабул накарда бошад;

- равзанаи ягона – расмиёти соддакардашудаи баррасии ариза барои додани њуљљати иљозатдињї ва санљиши иттилооти пешнињодгардида ва (ё) барои тасдиќ ба маќомоти ваколатдор супурдани он, агар бо дигар ќонун тасдиќ намудани он бе љалби аризадињанда ба ин раванд пешбинї гардида бошад;

- фењристи њуљљатњои иљозатдињї – маљмўи маълумот оид ба њуљљатњои иљозатдињии додашуда, азнавбарасмиятдаровардашуда, боздошташуда, барќароркардашуда ва бекоркардашуда, ки аз љониби њар як маќоми иљозатдињанда пеш бурда мешавад;

- Фењристи ягонаи давлатии электронии њуљљатњои иљозатдињї – манбаи љамъбастии маълумот ва иттилоот оид ба њуљљатњои иљозатдињие, ки дар низоми мустаќим (он-лайн) дастрас мебошад.  

Моддаи 2. Ќонунгузории Љумњурии Тољикистон дар бораи низоми иљозатдињї

Ќонунгузории Љумњурии Тољикистон дар бораи низоми иљозатдињї ба Конститутсияи (Сарќонуни) Љумњурии Тољикистон асос ёфта, аз Ќонуни мазкур, дигар санадњои меъёрии њуќуќии Љумњурии Тољикистон, инчунин санадњои њуќуќии байналмилалие, ки Тољикистон онњоро эътироф намудааст, иборат мебошад.
Моддаи 3. Меъёрњои муайянкунии намудҳои фаъолияте, ки бо
                   додани њуљљатњои иљозатдињї  танзим карда мешаванд
Ба намудњои фаъолияти бо роњи додани иљозат танзимшаванда чунин намудњои фаъолияте мансубанд, ки ба яке аз меъёрњои дар сархатњои якум ва дуюм, инчунин њатман ба меъёри дар сархати сеюми њамин модда пешбинигардида љавобгўй бошанд:

- зарурати истифодабарии захирањои мањдуди давлатї;

- зарурати муќаррар намудани шартњо ва талаботи махсус нисбат ба фаъолият ва санљиши риояи онњо дар љараёни амалї намудани фаъолият бо маќсади роњ надодан ба расонидани зиён ба њуќуќ, манфиатњои ќонунии шањрвандон, муњити зист ва амнияти давлат;

- додани њуљљати иљозатдињї дигар расмиёти танзимкунандаи фаъолияти субъектњои соњибкориро, ки ќонунгузорї барои људо намудани захирањои мањдуди давлатї ва (ё) барои таъмин намудани риояи шартњо ва талаботи махсус бо маќсади роњ надодан ба расонидани зиён ба њуќуќу манфиатњои ќонунии шањрвандон, муњити зист ва амнияти давлат муќаррар намудааст, такрор намекунад.

Моддаи 4. Салоњияти Њукумати Љумњурии Тољикистон дар соњаи
                   низоми иљозатдињї

Ба салоњияти Њукумати Љумњурии Тољикистон дар соњаи низоми иљозатдињї инњо дохил мешаванд:

- муайян намудани маќоми ваколатдори давлатї оид ба танзими низоми иљозатдињї;

- тасдиќи ќоидањои пешбурди Фењристи ягонаи давлатии электронии њуљљатњои иљозатдињї;

- тасдиќи ќоидањои пешбурди фењристи њуљљатњои иљозатдињї.
Моддаи 5. Ваколатњои маќоми ваколатдори давлатї дар соҳаи
                   танзими низоми иљозатдињї

Ба ваколатњои маќоми ваколатдори давлатї дар соҳаи танзими низоми иљозатдињї дохил мешаванд:

- гузаронидани мониторинг вобаста ба татбиќи Ќонуни мазкур;

- ба Њукумати Љумњурии Тољикистон пешнињод намудани иттилооти њарсола аз рўи натиљањои мониторинги гузаронидашуда;

- натиљагирї аз таљриба дар танзими фаъолияти соњибкорї бо роњи додани њуљљатњои иљозатдињї, тањия ва пешнињоди таклифњо оид ба такмили ќонунгузорї дар соњаи танзими низоми иљозатдињї;

- санљиши санадњои бањодињии таъсири танзимноки лоињањои санадњои меъёрии њуќуќии танзимкунандаи низоми иљозатдињї ва пешнињоди хулоса бо муҳокимаи њатмї бо субъектњои фаъолияти соњибкорї ва иттињодияњои онњо;

- пешбурди Феҳристи ягонаи давлатии электронии њуљљатњои иљозатдињї.

Моддаи 6. Ваколатњои маќомоти давлатии иљозатдињанда

Ба ваколатњои маќомоти давлатии иљозатдињанда дохил мешаванд:

- додани њуљљатњои иљозатдињї;

- азнавбарасмиятдарории њуљљатњои иљозатдињї;

- боздоштани амали њуљљатњои иљозатдињї;

- додани нусхаи дуюми (дубликати) њуљљатњои иљозатдињї;

- дароз кардани мўњлати амали њуљљатњои иљозатдињї;

- рад кардан аз додани  њуљљатњои иљозатдињї;
- ќатъ кардани мўњлати амали њуљљатњои иљозатдињї;

- бекор кардани њуљљатњои иљозатдињї дар њолатњои муќаррарнамудаи моддаи 28 Ќонуни мазкур;

- пешбурди фењристи њуљљатњои иљозатдињї;

- назорати риояи талабот ва шартњои њуљљатњои иљозатдињї аз љониби дорандагони њуљљатњои иљозатдињї.

Моддаи 7. Амали њуљљати иљозатдињї 

1. Намуди фаъолияте, ки барои амалї намудани он њуљљати иљозатдињї дода шудааст, танњо аз љониби шахси њуќуќї ё соњибкори инфиродии њуљљати иљозатдињиро гирифта, иљро шуда метавонад.

2. Амали њуљљати иљозатдињї дар ќаламрави Љумњурии Тољикистон пањн мегардад.

3. Дар њолатњое, ки ќонунгузории Љумњурии Тољикистон  ва (ё) санадҳои њуќуќии байналмилалии эътирофнамудаи Љумҳурии Тољикистон пешбинї намудаанд, амали њуљљати иљозатдињї метавонад берун аз ќаламрави Љумњурии Тољикистон низ пањн гардад.

Моддаи 8. Мўњлати амали њуљљати иљозатдињї 

Њуљљати иљозатдињї ба мўњлати номањдуди амал ва барои намудњои фаъолияте, ки бояд иљозатнома (литсензия) гирифта шавад, ба мўњлати амали иљозатнома дода мешавад. 
Моддаи 9. Маблаѓгузорї ва пардохтҳо барои додани њуљљатњои иљозатдињї 

1. Маблаѓгузорї ва пардохтњо барои додани њуљљатњои иљозатдињї дар доираи маблаѓњое амалї мегарданд, ки аз буљетњои дахлдор барои нигоњдории маќомоти иљозатдињанда људо карда мешаванд.

2. Барои баррасии ариза оид ба додани њуљљати иљозатдињї барои намудњои фаъолияти дар Ќонуни мазкур пешбинишуда, пардохти иљозатдињї баробар ба як нишондињанда барои њисобњо ситонида мешавад, ки он баргардонида намешавад. 
3. Барои додани њуљљати иљозатдињї баробар ба ду нишондињанда барои њисобњо пардохт ситонида мешавад.

4. Маблаѓњои пардохти иљозатдињї ба буљети давлатї гузаронида мешаванд.

5. Дар сурати тамдиди мўњлати амали њуљљати иљозатдињї баробар ба додани њуљљати иљозатдињї пардохт ситонида мешавад.

Моддаи 10. Коргузорї дар соњаи додани њуљљатњои иљозатдињї
1. Нисбати њар як шахси њуќуќї ва соњибкори инфиродие, ки барои гирифтани њуљљати иљозатдињї ариза додааст, маќоми иљозатдињанда парванда тартиб дода, барои њар як намуди њуљљати иљозатдињї, пешбурди дафтари баќайдгирии аризањо ва њуљљатњои иљозатдињии додашударо ба роњ мемонад.
2. Дар парванда њамаи њуљљатњое, ки аз тарафи аризадињанда ворид шудаанд, инчунин нусхањои ќарорњо ва амрномањои маќоми иљозатдињанда марбут ба аризадињанда нигоњ дошта мешаванд.

3. Дар дафтари баќайдгирии аризањо ва њуљљатњои иљозатдињии додашуда маълумот оид ба аризадињанда, санаи ворид шудани њуљљат, сана ва раќами ќарорњои ќабулнамудаи маќоми иљозатдињанда, санаи  
додани њуљљати иљозатдињї ва имзои шахси масъул ва шахсе, ки њуљљати иљозатдињї гирифтааст, сабт карда мешаванд.

4. Маќоми иљозатдињанда фењристи њуљљатњои иљозатдињии додашударо тањия менамояд ва пеш мебарад.

5. Дар фењристи њуљљатњои иљозатдињї маълумоти зерин нишон дода мешаванд:

- маълумот оид ба аризадињанда (номи шахси њуќуќї, барои соњибкори инфиродї - насаб, ном ва номи падар);

- намуди њуљљати иљозатдињї;

- сана ва раќами қарор (амр, фармон, фармоиш) дар бораи додани њуљљати иљозатдињї;

- силсила, раќам ва санаи додани њуљљати иљозатдињї;

- маълумот дар бораи азнавбарасмиятдарории њуљљати иљозатдињї ва дар сурати аз нав ба расмият даровардани он, додани нусха ва нусхаи дуюми (дубликати) њуљљати иљозатдињї;

- асос, сана ва раќами қарор (амр, фармон, фармоиш)  дар бораи бартараф кардани вайронкунии шартњои њуљљати иљозатдињї;

- асос, сана ва раќами қарор (амр, фармон, фармоиш) дар бораи боздоштан ва барќарор кардани амали њуљљати иљозатдињї;

- асос, сана ва раќами қарор (амр, фармон, фармоиш) дар бораи бекор кардани њуљљати иљозатдињї;

- асос, сана ва раќами қарор (амр, фармон, фармоиш)  дар бораи ќатъ намудани њуљљати иљозатдињї.

6. Иттилооти дар фењристи њуљљатњои иљозатдињї мављудбуда ошкоро ва дастрас мебошад.

БОБИ 2. ПРИНСИПЊОИ ТАНЗИМИ

  НИЗОМИ ИЉОЗАТДИЊЇ

Моддаи 11. Принсипњои асосии низоми иљозатдињї

1. Принсипњои асосии низоми иљозатдињии Љумњурии Тољикистон аз инњо иборат мебошанд:

- шаффофияти ќабули ќарорњо, танзимкунї ва пешбинишаванда будани љараёни додани њуљљатњои иљозатдињї;

- муќаррар намудани тартиби ягонаи додани њуљљатњои иљозатдињї;

- масъулияти изњоршуда;

- равзанаи ягона;

- маъќулдонии худ аз худ;

- мутаносибии манфиатњои љомеа ва њуќуќњои субъектњои  фаъолияти соњибкорї њангоми муќаррар намудани зарурати пешбурди њуљљати иљозатдињї;

- арзёбии таъсири танзимкунанда дар ҳолати љорї кардани намудҳои нави ҳуљљатҳои иљозатдиҳї.

2. Њама гуна шубња, ихтилофот ва нофањмињо дар санадњои меъёрии њуќуќї, ки бо низоми иљозатдињї алоќаманд мебошанд, ба манфиати субъекти фаъолияти соњибкорї шарњ дода мешаванд.

Моддаи 12. Шаффофияти ќабули ќарорњо, танзимкунї
                               ва пешбинишаванда будани љараёни
                               додани њуљљатњои иљозатдињї
1. Маќомоти иљозатдињанда ўњдадоранд, ки дар бораи лоињањои санадњои меъёрии њуќуќї оид ба низоми иљозатдињї иттилоъ дињанд ва шаффофияти фаъолияти худро рољеъ ба ќабули ќарорњо бо роњи љалб намудани субъектњои фаъолияти соњибкорї дар љараёни тањияи санадњои меъёрии њуќуќї ва ќабули ќарорњо оид ба низоми иљозатдињї таъмин намоянд. 

2. Маќомоти иљозатдињанда шаффофияти танзими низоми иљозатдињиро тавассути дастрасии озод ба тањияи лоињањои санадњои меъёрии њуќукї ва интишори онњо тибќи Ќонуни мазкур таъмин менамоянд.

3. Маълумот оид ба ҳуљљатњои иљозатдињї ба Феҳристи ягонаи давлатии электронии њуљљатњои иљозатдињї (минбаъд–Феҳристи электронї) баъди интишори онњо дар нашрияњои расмї ворид карда мешаванд. 

4. Дастрасї ба Феҳристи электронї ройгон буда, аз тариќи шабакаи интернет амалї карда мешавад.

Моддаи 13. Тартиби ягонаи додани њуљљатњои иљозатдињї 

1. Тартиби ягонаи додани њуљљатњои иљозатдињї бо Ќонуни мазкур муќаррар гардида, аз инҳо иборат мебошад:

- пардохти маблағи баррасии ариза барои гирифтани њуљљати иљозатдињї;

- муайян будани маќсади гирифтани њуљљати иљозатдињї;

- риояи тартиби пешнињоди ариза ва баррасии он;

- пурра будани номгўи њуљљатњое, ки барои гирифтани њуљљати иљозатдињї зарур мебошанд;

- асосноккунии сабаби рад намудан аз додани њуљљати иљозатдињї;

- дар њолатњои зарурї додани нусхаи дуюми (дубликати) њуљљати иљозатдињї;

- сари ваќт азнавбарасмиятдарории њуљљати иљозатдињї;

- асосноккунии боздоштан, барќарор намудан, бекор кардан ва ќатъ намудани амали њуљљати иљозатдињї;

2. Маќомоти иљозатдињанда наметавонанд тартиби дигари додани њуљљатњои иљозатдињиро муќаррар намоянд.

Моддаи 14. Масъулияти изњоршуда
1. Барои гирифтани њуљљати иљозатдињї роњбари шахси њуќуќї ё шахси ваколатдорнамудаи ў ё соњибкори инфиродї ба маќоми иљозатдињандаи дахлдор шахсан, бо мактуби фармоишї ё ба воситаи почтаи электронї (дар шакли њуљљати электронї бо имзои раќамї) аризаи имзошударо пешнињод менамояд, ки тибќи он аризадињанда барои риоя кардани шартњои њуљљати иљозатдињї њангоми амалї намудани фаъолияти соњибкорї ва барои эътимоднок будани њуљљатњои пешнињодгардида масъулиятро ба дўш мегирад.

2. Принсипи масъулияти изњоршуда њангоми додани њуљљатњои иљозатдињие, ки сархатҳои дуюм, сеюм ва чоруми банди 3, сархатҳои дуюм, сеюм ва чоруми банди 4, сархатҳои якум, дуюм, сеюм, чорум, панљум ва ҳафтуми банди 5, банди 6, сархати якуми банди 7, сархатҳои якум, дуюм, сеюм ва чоруми банди 8, сархатҳои дуюм ва сеюми банди 9, бандҳои 10-12, 14-19, сархатҳои дуюм, сеюм, чорум ва шашуми банди 21 ва сархати дуюми банди 22 моддаи 29 Қонуни мазкур муќаррар намудаанд, татбиќ намегардад.

Моддаи 15. Равзанаи ягона 

1. Маќомоти давлатї тибќи дархости маќомоти иљозатдињанда барои пешнињоди мутаќобилаи иттилоот бо роњи таъмин намудани дастрасї ба захирањои иттилоотии давлатии мувофиќ масъул мебошанд.

2. Маќомоти давлатї ўњдадоранд тибќи дархости маќомоти иљозатдињанда њуљљатњои дархостшаванда ва иттилоотро дар њомили коѓазї ё дар шакли электронї, ки бо имзои раќамї тасдиќ шудааст, дар мўњлати панљ рўз баъди гирифтани дархости дахлдор пешнињод намоянд.

3. Агар маќомоти давлатї ба дархости маќомоти иљозатдињанда ё дигар маќомоти њокимияти давлатї дар мўњлатњои муќаррарнамудаи Ќонуни мазкур љавоб надињанд ё дастрасї ба захирањои иттилоотиро таъмин накунанд, њуљљатњо ва иттилооти дахлдор мувофиќашуда ё тасдиќшуда њисобида мешаванд.

Моддаи 16. Маъќулдонии худ аз худ 
1. Њуљљати иљозатдињї додашуда ё вобаста ба њолатњо мўњлати амали он тамдидшуда њисобида мешавад, агар маќоми иљозатдињанда дар мўњлати дар Ќонуни мазкур  пешбинигардида оид ба додан ё тамдид намудани мўњлати амали њуљљати иљозатдињии дахлдор ба аризадињанда љавоб надода бошад.

2. Пас аз гузаштани мўњлати муќаррарнамудаи Ќонуни мазкур барои додани њуљљати иљозатдињї ва дар сурати набудани огоњиномаи хаттї аз љониби маќоми иљозатдињанда, аризадињанда метавонад ба фаъолияте, ки барои он њуљљати иљозатдињї дархост намудааст, оѓоз намояд.
3. Расмиёти маъќулдонии худ аз худ нисбат ба ҳамаи ҳуљљатҳои иљозатдиҳии аз љониби мақоми иљозатдиҳанда додашуда татбиқ карда мешавад, ба истиснои њуљљатњои иљозатдињї, ки мувофиќи сархатҳои дуюм, сеюм ва чоруми банди 3, сархатҳои дуюм ва чоруми банди 4, сархати якуми банди 6, сархати сеюми банди 8, сархати сеюми банди 9, сархатҳои якум ва дуюми банди 10, бандҳои 12, 17 ва 18, сархатҳои чорум ва шашуми банди 21 ва сархати дуюми банди 22 моддаи 29 Ќонуни мазкур дода мешаванд.

4. Љавоби манфии маќоми иљозатдињанда, ки дар мўњлати пешбининамудаи Ќонуни мазкур барои додани њуљљати иљозатдињї дода шудааст,  ба маъќулдонии худ аз худ баробар карда намешавад. 

5. Дар сурати ошкор кардани носањењї дар њуљљатњои пешнињодшуда маќоми иљозатдињанда дар ин хусус аризадињандаро на дертар аз панљ рўзи корї ќабл аз гузаштани мўњлате, ки Ќонуни мазкур барои додани њуљљати иљозатдињии дахлдор пешбинї намудааст, огоњ менамояд.

6. Агар пас аз додани њуљљати иљозатдиҳие, ки дар асоси он оѓоз намудани соњибкорї ва (ё) пешбурди он иљозат дода мешавад, маќоми иљозатдињанда далели иљро нагардидани ягон шарти муњими барои додани њуљљати иљозатдињї пешбинигардидаро муќаррар намояд, маќоми иљозатдињанда дорандаи њуљљатро дар бораи носањењињои ошкоргардида на дертар аз як моњи баъди гузаштани мўњлате, ки Ќонуни мазкур барои додани њуљљати иљозатдињї пешбинї намудааст, огоњ карда, дар айни њол тартиби бартараф кардани онњо ва мўњлати иљрои ин ўњдадориро муќаррар менамояд. Мўњлати муќарраргардида наметавонад аз сї рўзи таќвимї кам ва аз шаст рўзи таќвимї зиёд бошад. 

7. Дар сурати ба вуљуд омадани ҳолати дар ќисми 1 њамин модда пешбинигардида маќоми иљозатдињанда њуљљати иљозатдињиро дар мўњлати на зиёда аз панљ рўзи пас аз ба охир расидани мўњлати муќаррарнамудаи ќисми 1 моддаи 23 Ќонуни мазкур ба расмият медарорад.

Моддаи 17. Мутаносибии манфиатњои љомеа ва субъектњои
                     фаъолияти соњибкорї 

1. Муносибати маќомоти иљозатдињанда бо субъектњои фаъолияти соњибкорї ба дараљаи баробар бояд ба таъмини манфиатњои љомеа ва њифзи њуќуќњои соњибкорон мусоидат намояд.

2. Санљиши тартиби татбиќи фаъолияте, ки субъекти фаъолияти соњибкорї дар асоси принсипњои маъќулдонии худ аз худ ва масъулияти изњоршуда амалї менамояд, аз љониби маќомоти иљозатдињанда, ки мутобиќи Ќонуни Љумњурии Тољикистон «Дар бораи санљиши фаъолияти субъектњои хољагидорї дар Љумњурии Тољикистон» барои гузаронидани санљишњо ваколатдор карда шудаанд, амалї карда мешавад.

Моддаи 18. Арзёбии таъсири танзимкунї
1. Арзёбии таъсири танзимкунии њуљљати иљозатдињї асосноксозии дар асоси арзёбии харољот ва фоида амалишудаи зарурати љорї намудан ё таѓйир додани њуљљати иљозатдињї ва тањлили оќибатњо барои соњибкорї, аз љумла таъмини риояи њуќуќу манфиатњои соњибкорон ва давлат, ҳамчунин мутобиќат ба маќсадњои сиёсати танзим ва принсипњои муќаррарнамудаи Ќонуни мазкурро ифода менамояд. 

2. Санади арзёбии таъсири танзимкунї љузъи таркибии тавзењнома ба лоињаи санади меъёрии њуќуќии танзимкунандаи низоми иљозатдињї мебошад. Санади арзёбии таъсири танзимкунї зарурати ќабул намудани лоињаи мушаххаси санади меъёрии ҳуқуқиро муайян мекунад, инчунин љињатњои миќдорї ва сифатии таъсироти асосии (фоида ва харољоти) онро ба љомеа арзёбї менамояд.

  БОБИ 3. РАСМИЁТИ АРЗЁБИИ ТАЪСИРИ ТАНЗИМ-

                   КУНИИ САНАДЊОИ МЕЪЁРИИ ЊУЌУЌИИ
                  МУЌАРРАРКУНАНДА Ё ТАҒЙИРДИЊАНДАИ
                  ЊУЉЉАТЊОИ ИЉОЗАТДИЊЇ

Моддаи 19. Стандартњои сифат барои арзёбии таъсири
                     танзимкунии санадњои меъёрии њуќуќие, ки
                     њуљљатњои иљозатдињиро муќаррар менамоянд
                     ё таѓйир медињанд 
Санадњои меъёрии њуќуќие, ки њуљљатњои иљозатдињиро муќаррар менамоянд ё таѓйир медињанд, бояд ба стандартњои зерини сифат мутобиќат кунанд:

1) Устуворї: њуљљатњои иљозатдињї бояд ба принсипњои бозорї асос ёбанд ва ба талаботњои пешгўишавандагї, шаффофияти ќабули ќарорњо ва танзимкунї љавобгўй бошанд. Њуљљатњои иљозатдињие, ки нисбати баќайдгирї, амалї намудан ва барњамдињии фаъолияти соњибкорї, раќобати озод, савдо ва сармоягузорї мањдудиятњо муќаррар менамоянд, бояд аз нуќтаи назари њифзи манфиатњои љомеа асоснок карда шуда бошанд.
2) Самаранокии харољот: њуљљатњои иљозатдињї бояд њалли камхарљтари вазифаи даќиќ муайяншударо пешнињод намоянд.
3) Фасењї ва самаранокї: њуљљатњои иљозатдињї нишондињандањоеро муќаррар менамоянд, ки онњо бояд аз љониби шахсоне ба даст оварда шаванд, ки ба онњо дахл мекунанд ва наметавонанд тавассути љорї намудани технология ва усулњое, ки барои ба муваффаќият ноил гардидан зарур мебошанд, далелнок шарњ дода шаванд.
4) Мутаносибї: санадњои меъёрии њуќуќї бояд ба таври баробар ба таъмини манфиатњои љомеа ва њифзи њуќуќњои соњибкорон мусоидат намоянд.

Моддаи 20. Арзёбии таъсири танзимкунии њуљљатњои иљозатдињї
1. Њар як маќоми давлатї то тањияи лоињаи санади меъёрии њуќуќие, ки њуљљати иљозатдињиро муќаррар менамояд ё таѓйир медињад, арзёбии таъсири танзимкуниро амалї менамояд, ки аз инњо иборат мебошад:

1) Муайян намудани масъала (проблема). Арзёбии таъсири танзимкунї масъалаеро муайян мекунад, ки онро њал кардан зарур аст, инчунин натиљањои имконпазири танзим аз љониби давлатро муќаррар менамояд. Муайянкунии масъала бояд унсурњои зеринро дар бар гирад:

- љузъиёти њуќуќї, ки тартиби ба ваколати маќоми идоракунї мансуб донистани масъаларо барои танзимкунии давлатї нишон медињад;

- љузъиёти тањлилї, ки сабаби ба вуљуд омадани масъаларо шарњ медињад ва ањамиятнокии онро муайян менамояд;

- арзёбии оќибатњои эњтимолї дар сурате, ки амалњои дигар анљом дода нашаванд;

- муайян намудани ҳадафҳои амалњои давлат.

2) Харољот ва фоидаи асосї манфиатњои асосии дахолати давлатї. Арзёбии таъсири танзимкунї нишондињандањои сифатї ва миќдории оќибатњои асосии имконпазири дахолати давлатиро муќаррар менамояд:

- оќибатњои манфї ё харољот дар натиљаи дахолати давлатї;
- оќибатњои мусбат ё фоида дар натиљаи дахолати давлатї;
- камбудињои асосии таъсири имконпазири дахолати давлатї.

3) Арзёбии роњњои алтернативї. Арзёбии таъсири танзимкунї на камтар аз ду роњи алтернативиро, ки барои њалли масъала ба инобат гирифта мешаванд, пешнињод менамояд. Яке аз роњњои њатмии алтернативї ягон чора наандешидан мебошад. Алтернативањои дигар бояд аз инњо бар оянд:

- мутобиќ гардонидани њуљљати иљозатдињии амалкунанда;

- иваз намудани механизми љории њуљљати иљозатдињии амалкунанда;

- тадбирњои иттилоотї ва маърифатї;

- танзими инфиродї;

- танзими инфиродї ё танзим аз љониби тарафи сеюм;

- фишангҳои бозорї, аз љумла бољњо.

4) Баргузор намудани муњокима. Арзёбии таъсири танзимкунї тарафњои манфиатдори асосиеро, ки танзим метавонад ба онњо дахл кунад, муайян менамояд ва тартиби анљомдињии раванди муњокима ва мувофиќасозї бо ин тарафњоро тавзењ медињад. Ин намуди тањлил эњтиёљоти асосиро ба маълумот ва чї тавр ба ќонеъ гардонидани эњтиёљоти дахлдор мусоидат намудани муњокимањоро муќаррар менамояд.

5) Тавсияњо. Тањиягари арзёбии таъсири танзимкунї андешидани тадбирњои муайянеро, ки дар заминаи меъёрњои дар моддаи 21 Ќонуни мазкур  пешбинигардида асоснок карда шудаанд, тавсия медињад. 

6) Њисобот оид ба арзёбии анљомдодашудаи таъсири танзимкунї ва тавсияњо. Њисоботи таъсири танзимкунї аз љониби тањиякунандаи лоињаи санади меъёрии њуќуќї пешнињод карда мешавад ва инњоро дар бар мегирад:

- тавсифи раванди муњокимаи тарафњои манфиатдор;

- љамъбасткунии роњњои алтернативї;

- љадвали тањлилии мулоњизањо, шарњу эзоњот ва пешнињодњое, ки дар марњилаи тањияи арзёбии таъсири танзимкунї ворид карда шудаанд;

- ќарор оид ба баррасии лоињаи санади меъёрии њуќуќї бе тањлили иловагї, ќабул бе тањлили пешакии тањияи лоињаи санади меъёрии њуќуќї; 

- гузаронидани тањлили муфассали зарурати лоиња дар асоси тањлили нињоии оќибатњои танзимкунї.
2. Арзёбии таъсири танзимкунї барои таљдиди назар гардидан аз љониби маќоми давлатї ва барои муњокимаи љамъиятї пешнињод карда мешавад. Мўњлати баррасї ва додани хулоса сї рўзро ташкил медињад.

3. Маќоми давлатї лоињаи санади меъёрии њуќуќиро тањия ва арзёбии нињоии таъсири танзимкуниро ба он замима менамояд.

4. Маќоми давлатї лоињаи санади меъёрии њуќуќї ва арзёбии нињоии таъсири танзимкуниро мутобиќи хулосањои гирифташуда ва муњокимаи љамъиятї такмил медињад ва љадвали ихтилофотро тањия менамояд. 

         БОБИ 4. РАСМИЁТИ ДОДАНИ ЊУЉЉАТИ ИЉОЗАТДИЊЇ

Моддаи 21. Пешнињоди ариза барои гирифтани њуљљати
                     иљозатдињї

1. Барои гирифтани њуљљати иљозатдињї аризадињанда ё шахсони ваколатдори ў аризаи имзошудаи намунааш аз љониби мақоми иљозатдиҳанда муќарраргардидаро шахсан, бо мактуби фармоишї ё ба воситаи почтаи электронї (дар шакли њуљљати электронї бо имзои раќамї), ки маълумоти зеринро дар бар мегирад, ба маќоми дахлдор пешнињод менамояд:

- ном, шакли ташкилию њуќуќї,  суроѓаи љойгиршавї ва раќами ягонаи ташхисии шахси њуќуќї ё ному насаб, суроѓа ва раќами ягонаи ташхисии соњибкори инфиродї;

- фаъолият ё амале, ки барои амалї намудани он аризадињанда мехоњад њуљљати иљозатдињї гирад;

- аз љониби аризадиҳанда ба зиммаи худ гирифтани масъулият  барои риоя намудани шартњои иљозатдињии њуљљати иљозатдињї њангоми амалї намудани фаъолият ва барои эътимоднокии њуљљатњои пешнињодшуда.

2. Ба ариза барои гирифтани њуљљати иљозатдињї нусхаи њуљљате, ки баќайдгирии давлатии шахси њуќуќї ё соњибкори инфиродиро тасдиќ мекунад, замима карда мешавад. Ба њуљљатњо метавонанд нусхањо дар шакли электронї њамроњ карда шаванд.

3. Њуљљати иљозатдињї дар асоси њуљљатњои муќаррарнамудаи Ќонуни мазкур дода мешавад. Талаб кардани њуљљатњои дигар аз љониби маќоми иљозатдињанда манъ аст.

4. Њуљљатњо дар шакли нусха пешнињод карда мешаванд. Маълумоте, ки дар њуљљат ва иттилооти пешнињодгардида зикр ёфтааст тибқи расмиёти равзанаи ягона санљида мешаванд.

5. Аризае, ки барои гирифтани њуљљати иљозатдињї пешниҳод мегардад ва њуљљатњои ба он замимагардида аз рўи номгўй ба ќайд гирифта мешаванд. Нусхаи номгўйи мазкур, ки бо имзои шахси масъули маќоми иљозатдињанда бо  сабти санаи баќайдгирии ариза тасдиќ карда шудааст, ба аризадињанда фиристода (супурда) мешавад.

6. Ариза барои гирифтани њуљљати иљозатдињї дар њолатњои зерин ба ќайд гирифта намешавад:

- имзо шудан аз љониби шахсе, ки барои ин ваколат надорад;

- агар њуљљатњо бе риояи талаботи моддаи мазкур ба расмият дароварда шуда бошанд. 
7. Дар бораи рад кардани баќайдгирии ариза барои гирифтани њуљљати иљозатдињї аризадињанда шахсан, бо мактуби фармоишї ё ба воситаи почтаи электронї (дар шакли њуљљати электронї бо имзои раќамї) дар мўњлати на бештар аз се рўзи кории пас аз рўзи мурољиат намудан, бо нишондоди асос барои рад намудани баќайдгирии ариза огоњонида мешавад. 

8. Баъди бартараф намудани камбудиҳое, ки боиси рад кардани баќайдгирии ариза барои гирифтани њуљљати иљозатдињї гардидаанд, аризадињанда метавонад аризаи нав пешнињод кунад ва он бояд тибќи тартиби муќарраргардида баррасї карда шавад.

Моддаи 22. Ќарор дар бораи додани њуљљати иљозатдињї ё дар
                      бораи рад кардани ариза барои гирифтани он

1. Маќоми иљозатдињанда дар асоси ариза барои гирифтани њуљљати иљозатдињї ва њуљљатњои ба он замимагардида дар бораи додан ё рад намудан аз додани њуљљати иљозатдињї дар мўњлати на бештар аз даҳ рўзи корї аз рўзи баќайдгирии он ќарор ќабул менамояд.

2. Иттилоъ оид ба ќабули ќарор дар бораи додани њуљљати иљозатдињї ба аризадињанда на дертар аз рўзи кории ояндаи баъди ќабули ќарор дода мешавад.

3. Агар аризадињанда дар муддати сї рўзи баъди ба ў фиристодани (супурдани) огоњинома дар бораи ќабули ќарор оид ба додани њуљљати иљозатдињї бе сабабњои узрнок барои гирифтани њуљљати иљозатдињии барасмиятдаровардашуда мурољиат накарда бошад, маќоми иљозатдињанда њуќуќ дорад ќарор дар бораи додани њуљљати иљозатдињиро бекор кунад ё дар бораи беэътибор донистани он ќарор ќабул намояд.

4. Њуљљати иљозатдињї дар он сурат додашуда эътироф мегардад, ки агар маќоми иљозатдињанда дар мўњлати муќаррарнамудаи Ќонуни мазкур ба аризадињанда љавоб надода бошад. Баъди гузаштани мўњлате, ки барои огоњонидан дар бораи рад гардидани баќайдгирии ариза барои гирифтани њуљљати иљозатдињї, дар бораи рад гардидани он ё дар бораи ќабули ќарор оид ба додани њуљљати иљозатдињї муќаррар карда шудааст, ба шарти вуљуд надоштани огоњиномаи хаттї дар бораи сабабњои рад гардидани баќайдгирии ариза барои гирифтани њуљљати иљозатдињї ва (ё) рад кардани он аризадињанда метавонад фаъолиятеро, ки барои он њуљљати иљозатдињї дархост карда буд, тибќи принсипи маъќулдонии худ аз худ амалї намояд.  

5. Дар сурати ба вуљуд омадани њолати маъќулдонии худ аз худ маќоми иљозатдињанда ўњдадор аст њуљљати иљозатдињиро дар мўњлати муќаррарнамудаи ќисми 1 њамин модда пешниҳод намояд.

Моддаи 23. Рад кардан аз додани њуљљати иљозатдињї 

1. Асосњои рад кардан аз додани њуљљати иљозатдињї аз инњо иборат мебошанд: 

- аз љониби аризадињанда дар њаљми пурра пешнињод нагардидани њуљљатњо;

- ошкор гардидани маълумоти носаҳеҳ дар њуљљатњое, ки аризадињанда пешнињод намудааст;
- хулосаи манфии асоснокшуда оид ба натиљањои тадќиќот, муоинањо ё дигар арзёбињои илмї ва техникї дар сурате, ки гузаронидани онњо њатмї бошанд.

2. Рад кардан аз додани њуљљати иљозатдињї бо асосњои дигаре, ки Ќонуни мазкур муќаррар накардааст, манъ аст.

3. Дар огоњиномаи хаттї дар бораи рад кардан аз додани њуљљати иљозатдињї бояд сабабњои рад кардан ва мўњлате, ки дар давоми он аризадињанда сабабњои дар сархатњои якум ва дуюми  ќисми 1 њамин модда зикргардидаро бартараф карда, метавонад њуљљатњоро барои баррасии такрорї пешнињод намояд, зикр карда шаванд. Мўњлате, ки дар давоми он аризадињанда метавонад камбудињои ошкоршударо бартараф намояд ва њуљљатњоро барои баррасии такрорї пешнињод кунад, наметавонад камтар аз дањ рўзи корї аз рўзи гирифтани огоњиномаи хаттї дар бораи рад кардан аз додани њуљљати иљозатдињї бошад.

4. Дар сурати аз љониби аризадињанда бартараф шудани камбудињое, ки барои рад кардан аз додани њуљљати иљозатдињї дар мўњлати муќарраргардида асос шудаанд, баррасии такрории њуљљатњо аз љониби маќоми иљозатдињанда дар мўњлати на зиёда аз се рўзи кории баъди рўзи гирифтани ариза оид ба бартараф кардани сабабњои рад кардан ва њуљљатњои дахлдори тасдиќкунандаи бартараф кардани сабабњои рад кардан амалї карда мешавад. 

5. Њангоми баррасии такрории њуљљатњо аз љониби маќоми иљозатдињанда овардани он сабабњое, ки пештар дар шакли хаттї ба аризадињанда баён нашуда буданд, мумкин нест, ба истиснои овардани сабабњои рад кардане, ки бо њуљљатњои тасдиќкунандаи бартараф гардидани сабабњои пештар зикргардида алоќаманд мебошанд.

6. Барои такроран баррасї кардани ариза бољ ситонида намешавад.

7. Аризае, ки баъди гузаштани мўњлати дар огоњинома оид ба рад кардан аз додани њуљљати иљозатдињї зикргардида пешнињод шудааст, аз нав пешнињодгардида њисобида мешавад ва аз љониби маќоми иљозатдињанда бо тартиби умумї баррасї карда мешавад.

8. Шахси њуќуќї ё соњибкори инфиродї њуќуќ дорад тибќи қонунгузории Љумҳурии Тољикистон нисбати ќарори маќоми иљозатдињанда дар бораи рад кардан аз додани њуљљати иљозатдињї, инчунин аз амалњои (беамалии) шахси мансабдори маќоми иљозатдињанда шикоят пешнињод намояд.

Моддаи 24. Азнавбарасмиятдарории њуљљати иљозатдињї 

1. Дар сурати азнавташкилдињии шахси њуќуќї, таѓйир ёфтани номи он ё макони љойгиршавї (суроѓаи почтавї) шахси њуќуќї ё вориси њуќуќии он ўњдадор аст дар мўњлати њафт рўзи кории баъди гузаштани расмиёти баќайдгирии давлатї бо сабаби азнавташкилдињї,  таѓйир ёфтани номи он ё макони љойгиршавї (суроѓаи почтавї) ба маќоми иљозатдињанда ариза дар бораи аз нав барасмиятдарориро бо замима намудани њуљљатњои тасдиќкунандаи маълумотњои зикргардида, нусхаи шањодатнома дар бораи баќайдгирии давлатї, нусхаи огоњинома дар бораи таѓйир ёфтани макони љойгиршавї, ки ба маќоми баќайдгирї фиристода мешаванд, пешнињод намояд.   

2. Дар сурати таѓйир ёфтани ному насаб ё љойи истиќомати худ, соњибкори инфиродї ўњдадор аст дар мўњлати њафт рўзи кории баъди ворид кардани таѓйироти дахлдор ба маќоми иљозатдињанда ариза дар бораи азнавбарасмиятдарории њуљљати иљозатдињиро бо замима намудани њуљљатњои тасдиќкунандаи маълумоти зикргардида пешнињод намояд.

3. Аризадињанда њуљљатњоро ба маќоми иљозатдињанда тавассути мактуби фармоишї ё ба воситаи почтаи электронї, факс, шахсан ё бо воситаи дигаре, ки муайян кардани аризадињанда ва санаи аз љониби маќоми иљозатдињанда гирифтани њуљљатњоро имконпазир мегардонад, ирсол менамояд. 

4. То азнавбарасмиятдарории  њуљљати иљозатдињї шахси њуќуќї ё вориси њуќуќии он ё соњибкори инфиродие, ки дар бораи азнав- барасмиятдарории  њуљљати иљозатдињї ариза пешнињод намудааст, амалњо ва (ё) фаъолияти дар он зикргардидаро дар асоси нусхаи аризаи пешнињоднамуда дар хусуси азнавбарасмиятдарории  њуљљати иљозатдињї бо ќайди маќоми иљозатдињанда оид ба санаи ќабули ариза иљро мекунад ё амалї менамояд.

5. Њангоми азнавбарасмиятдарории  њуљљати иљозатдињї маќоми иљозатдињанда ба фењристи њуљљатњои иљозатдињии додашуда таѓйироти дахлдор ворид менамояд.

6. Азнавбарасмиятдарорї ва додани њуљљати иљозатдињї дар мўњлати на бештар аз панљ рўзи кории баъди рўзи аз љониби маќоми иљозатдињанда гирифтани ариза дар бораи азнавбарасмиятдарории  њуљљати иљозатдињї бо замимаи њуљљатњои дахлдор ва њуљљате, ки ворид намудани пардохт барои азнавбаќайдгирии њуљљати иљозатдињиро тасдиќ мекунад, анљом дода мешаванд.

7. Барои азнавбарасмиятдарории њуљљати иљозатдињї баробар ба  чоряки маблаѓе, ки барои баррасии ариза дар бораи додани ин њуљљати иљозатдињї дар санаи супурдани ариза дар бораи азнавбарасмиятдарорї пардохта мешавад, маблағ ситонида мешавад.

8. Аз аризадињанда талаб кардани пешниҳоди њуљљатњои дигаре,  ки дар њамин модда пешбинї нагардидаанд, манъ аст.

Моддаи 25. Додани нусхаи дуюми (дубликати) њуљљати
                     иљозатдињї 

1. Дар сурати гум ё фарсудашавии њуљљати иљозатдињї дар асоси аризаи шахси њуќуќї ё соњибкори инфиродї нусхаи дуюми (дубликати) њуљљати иљозатдињї дода мешавад.

2. Маќоми ваколатдори давлатии иљозатдињанда ўњдадор аст нусхаи дуюми (дубликати) њуљљати иљозатдињиро дар мўњлати на бештар аз панљ рўзи кории баъди рўзи гирифтани ариза, нусхаи аслии њуљљати иљозатдињиро дар сурати фарсудашавї ва њуљљати тасдиќкунандаи аз љониби аризадињанда ворид карда шудани пардохтро барои додани нусхаи дуюми (дубликати) њуљљати иљозатдињї дињад (фиристонад).

3. Барои додани нусхаи дуюми (дубликати) њуљљати иљозатдињї баробар ба чоряки маблаѓи  муќарраршуда дар санаи пешнињод намудани ариза дар бораи додани нусхаи дуюм (дубликат) пардохт ситонида мешавад. 

4. Аз аризадињанда талаб кардани њуљљатњои дигаре, ки дар њамин модда пешбинї нагардидаанд, манъ аст.

Моддаи 26. Боздоштани амали њуљљати иљозатдињї 

1. Амали њуљљати иљозатдињї метавонад дар њолатњои зерин боздошта шавад:

- ошкор гардидани вайронкунии талаботи Ќонуни мазкур аз љониби шахси њуќуќї ё соњибкори инфиродї;

- аз љониби шахси њуќуќї ё соњибкори инфиродї иљро нашудани ќарорњое, ки тибќи тартиби муќарраргардида ќабул шудаанд ва онҳоро барои бартараф намудани вайронкунињои ошкоргардида ўњдадор мекунанд.  

2. Маќоми иљозатдињанда амали њуљљати иљозатдињиро ба мўњлати на бештар аз даҳ рўзи корї боз медорад. Боздоштани амали њуљљати иљозатдињї ба мўњлати бештар аз даҳ рўзи корї аз љониби суд дар асоси аризаи маќоми иљозатдињанда амалї мегардад.

3. Ќарори маќоми иљозатдињанда оид ба боздоштани амали њуљљати иљозатдињї дар шакли хаттї (аз тариќи факс, почтаи электронї) на дертар аз се рўзи кории баъд аз ќабули он ба шахси њуќуќї ё соњибкори инфиродї расонида мешавад.

4. Маќоми иљозатдињанда ўњдадор аст мўњлати бартараф намудани вайронкунињоеро, ки боиси боздоштани амали њуљљати иљозатдињї гардидаанд, муќаррар намояд. Мўњлати бартараф намудани камбудињое, ки боиси боздоштани амали њуљљати иљозатдињї гардидаанд, наметавонад аз даҳ рўзи кории баъди рўзи аз љониби шахси њуќуќї ё соњибкори инфиродї гирифта шудани ќарор дар бораи боздоштани амали њуљљати иљозатдињї камтар бошад.

5. Дар сурати бартараф кардани њолатњое, ки боиси боздоштани амали њуљљати иљозатдињї гардидаанд маќоми иљозатдињанда дар бораи боздоштани амали њуљљати иљозатдињї ќарор ќабул кардааст, ўњдадор аст дар мўњлати се рўзи кории баъди рўзи гирифтани тасдиќнома оид ба бартараф кардани њолатњои зикргардида дар бораи барќарор намудани амали њуљљати иљозатдињї ќарор ќабул кунад.

6. Нисбат ба ќарори маќоми иљозатдињанда дар бораи боздоштани амали њуљљати иљозатдињї тибќи тартиби муќарраргардида шикоят пешнињод кардан мумкин аст.

7. Дар сурати аз љониби суд эътироф гардидани беасосии боздоштани амали њуљљати иљозатдињї маќоми иљозатдињанда дар назди шахси њуќуќї ё соњибкори инфиродї дар њаљми зарари ба онњо расонидашуда љавобгар мебошад. Зимнан аз лањзаи аз љониби суд эътироф гардидани беасосии боздоштан, амали њуљљати иљозатдињї барќароршуда њисобида мешавад.

Моддаи 27. Ќатъ гардидани амали њуљљати иљозатдињї 

1. Амали њуљљати иљозатдињї дар њолатњои зерин ќатъ мегардад:

- мурољиат намудани шахси њуќуќї ё соњибкори инфиродї бо ариза дар бораи ќатъи амали њуљљати иљозатдињї;

- барњамдињии шахси њуќуќї - аз лањзаи барњамдињї ё ќатъ гардидани фаъолияти он дар натиљаи азнавташкилдињї, ба истиснои табдилдињии он;

- ќатъ гардидани амали шањодатнома ё патент дар бораи баќайдгирии давлатии соњибкори инфиродї;

- вафот кардан, аз тарафи суд тибқи қонунгузории Љумҳурии Тољикистон маҳдуд кардани қобилияти амал, ғайри қобили амал эътироф кардан ё бедарак ғоибшуда эътироф карда шудани субъекти фаъолияти соњибкорї – шахси воќеї;

- мунтазам (ду маротиба ё зиёда аз он ) аз љониби шахси њуќуќї ё соњибкори инфиродї вайрон кардани талаботи Ќонуни мазкур дар давоми як сол, ки боиси вайрон гаштани њуќуќ, расонидани зиён, манфиатњои ќонунии шахсони воќеї ва њуќуќї, њаёт ва саломатии шањрвандон, амнияти љамъиятї ва зарар ба муњити зист  шуда бошанд;

- аз љониби шахси њуќуќї ё соњибкори инфиродї дар мўњлати муќаррарнамудаи маќоми иљозатдињанда ё суд бартараф нагардидани њолатњое, ки боиси боздоштани амали њуљљати иљозатдињї шудаанд;

- ќатъ гардидани фаъолият ё амале, ки барои анљом додани он њуљљати иљозатдињї дода шудааст.
2. Бо фаро расидани њолатњое, ки дар сархатњои дуюм, сеюм, чорум, њафтум ва њаштуми ќисми 1 њамин модда зикр гардидаанд, амали њуљљати иљозатдињї ќатъгардида њисобида мешавад.

3. Амали њуљљати иљозатдињї аз љониби маќоми иљозатдињанда дар њолатњое, ки дар сархати якуми ќисми 1 њамин модда зикр гардидаанд, аз љониби суд – дар њолатњое, ки дар сархатњои панљум ва шашуми ќисми 1 њамин модда зикр гардидаанд, ќатъ карда мешавад.

4. Ќарори маќоми иљозатдињанда дар бораи ќатъ намудани амали њуљљати иљозатдињї дар шакли хаттї на дертар аз се рўзи баъди рўзи ќабул гардидани он ба маълумоти шахси њуќуќї ё соњибкори инфиродї расонида мешавад. Дар муддати даҳ рўзи баъди рўзи гирифтани ќарор дар бораи ќатъ кардани амали њуљљати иљозатдињї он бояд ба маќоми иљозатдињанда баргардонида шавад.

5. Оид ба ќарори маќоми иљозатдињанда дар бораи ќатъ кардани амали њуљљати иљозатдињї тибќи тартиби муќарраргардида шикоят кардан мумкин аст.

6. Дар сурати аз љониби суд эътироф гардидани беасосии боздоштани амали њуљљати иљозатдињї маќоми иљозатдињанда дар назди шахси њуќуќї ё соњибкори инфиродї дар њаљми зарари ба онњо расонидашуда љавобгар мебошад. Зимнан аз лањзаи аз љониби суд эътироф гардидани беасосии боздоштани амали њуљљати иљозатдињї, он барќароршуда њисобида мешавад.
Моддаи 28. Бекор кардани њуљљати иљозатдињї 

1. Њуљљати иљозатдињї дар њолатњои зерин бекор карда мешавад:

- дар асоси аризаи шахси њуќуќї ё соњибкори инфиродї – аз љониби маќоми иљозатдињї;

- дар њолати муќаррар намудани ѓайриќонунї будани ќарори маќоми иљозатдињанда оид ба додани њуљљати иљозатдињї ва муќаррар гардидани њолати гирифтани њуљљати иљозатдињї бо пешниҳоди њуљљатњои ќалбакї – аз љониби маќомоти судї.

2. Дар муддати даҳ рўзи баъди рўзи аз љониби шахси њуќуќї ё соњибкори инфиродї гирифтани ќарори суд дар бораи бекор кардани њуљљати иљозатдињї, бояд он ба маќоми иљозатдињанда баргардонида шавад.

3. Ќарори суд дар бораи бекор кардани њуљљати иљозатдињї аз рўзи додани он амал мекунад.

4. Оид ба ќарори суд дар бораи бекор кардани њуљљати иљозатдињї тибќи тартиби муќарраргардида шикоят кардан мумкин аст.

5. Дар њолати боздоштан ва ё ќатъ гардидани њуљљати иљозатдињї маќоми иљозатдињанда ё суд њуќуќ доранд оид ба ќарори ќабулшуда дар воситањои ахбори омма маълумот нашр намоянд.

       БОБИ 5. МАЌОМОТИ ВАКОЛАТДОРИ ДАВЛАТИИ
                       ИЉОЗАТДИЊАНДА ВА НОМГЎИ ЊУЉЉАТЊОИ
                       ИЉОЗАТДИЊЇ
Моддаи 29. Маќомоти ваколатдори давлатии иљозатдињанда ва
                     номгўи њуљљатњои иљозатдињї

Аз љониби маќомоти иљозатдињандаи ваколатдори давлатї њуљљатњои зерин барои анљомдињии фаъолияти муайян дода мешаванд:

1) Маќоми ваколатдори давлатї дар соњаи таъмини назорати фитосанитарї ва карантини растанї:

- иљозати воридоти карантинї;

- санади назорати фитосанитарии наќлиёт;

- сертификати фитосанитарї.


2) Мақоми ваколатдори давлатї дар соҳаи байторї:


- сертификати мутобиќати маводи фармасевтии байторї;


- аттестати байторию санитарии шароити истењсолот;

- сертификати байтории №5 (a, b, c, d, e, f);

- шањодатномаи байтории шакли 1, 2, 3.

3) Маќоми ваколатдори давлатї дар соњаи назорати санитарию эпидемиологї:

- хулосаи санитарию эпидемиологї;

- мувофиќакунонии усулњои нобудсозии пеститсидњо ва химикатњои мўњлати истифодабариашон гузашта ва иљозати истифодабарї надошта;

- мувофиќакунонии таѓйирдињии соњаи фаъолияти объектњои аз љињати экологї зарарнок;

- мувофиќакунонии лоињањои биноњои ќабул ва нигоњдории пораву партовњои металлњои сиёњ ва ранга (нуқтаҳои ќабул) ва таљњизоти он.


4) Маќоми ваколатдори давлатї дар соњаи фармасевтї:


- шањодатномаи аккредитатсияи субъектњои соњибкории фармасевтї, аз љумла намояндагињои тиббии ташкилотњои фармасевтии хориљии ба фаъолияти фармасевтї машѓулбуда;

- рухсатнома барои гузаронидани озмоишњои воситањои клиникї;

- шањодатномаи баќайдгирии маводи доруворї;

- шањодатномаи воридот ва содироти маводи нашъадор, моддањои психотропї ва прекурсорњои дар соњаи тиббї истифодашаванда.


5) Маќоми ваколатдори давлатї дар соњаи њифзи муњити зист:

- иљозат барои партофтани моддањои зараровар ба атмосфера;

- иљозати истифодабарии махсуси об;

- иљозат барои истифодабарии объекти олами њайвонот ва наботот;

- иљозат барои истифодабарии љангал;

- хулосаи экспертизаи давлатии экологї;

- иљозат барои воридот ва содироти партовњо барои истифодабарии такрорї;

- иљозат барои бамеъёрдарории истеҳсол, истифодабарї, нобудсозї ва љойгир кардани партовњо.


6) Маќоми ваколатдори давлатї дар соњаи заминсозї:

- сертификати њуќуќи истифодабарии замин барои хољагињои дењќонї (фермерї);

- иљозат барои истифодабарии системањои моњворавии мавќеъмуайянкунї (GPS);

- иљозат барои вайрон кардан ва барќароркунии нуќтањои нобудшудаи пойгоњњои шабакаи марзкашї ва аломатњои марзї;

- иљозат барои кўчонидани аломатњои беруна ё аз нав поягузорї кардани марказњои нуќтањои геодезї.

7) Мақоми ваколатдори давлатї дар соҳаи молия:

- шањодатнома барои гузаронидани бозињои лоторея;

- шањодатнома барои сохтани маснуоти заргарї, дандонњо аз металлњои ќиматбањо;

- аттестати тахассусї барои њуќуќи амалї намудани фаъолияти аудиторї.

8) Мақоми ваколатдори давлатї дар соҳаи алоқа:

- иљозат барои истифодабарии захирањои раќамгузорї дар соҳаи алоқаи барқї;

- иљозат  барои истифодабарии радиобасомадњо;

- иљозат барои насб ва истифодабарии воситањои радиоэлектронї ва дастгоњњои дорои баландбасомаде, ки афканишоти радиозудї доранд ё манбаи мављњои электромагнитї мебошанд;

- сертификати мутобиќати њатмии таљњизот дар соњаи алоќаи барќї;

- баќайдгирии шартномањои пайвастшавии байнишабакавї.

9) Маќоми ваколатдори давлатї дар соњаи назорати давлатии кўњкорї:

- шањодатномаи баќайдгирии иншооти истењсолии хатарнок дар фењристи давлатї;

- иљозат барои иљрои корњои таркишї;

- иљозат барои пайваст намудани таљњизоти газї дар нақлиёти автомобилї;

- шаҳодатнома барои истифодабарии анборњои маводи тарканда;

- шаҳодатнома барои харидани маводи тарканда;

- супориши лоиҳасозї оид ба иншооти кўњии истеҳсолї;

- мувофиқакунии лоиҳаи коркарди конҳои канданиҳои фоиданок.

10) Мақоми ваколатдори давлатї дар соҳаи энергетика:

- иљозат барои пайвастшавии истифодабарандагон ба хатњои барќї;

- хулосаи техникї барои гирифтани сертификати мањсулоти энергетикї;

- хулосаи техникї барои гирифтани иљозат ва шартҳои техникї барои амалї намудани фаъолият дар соњаи энергетика.

11) Маќоми ваколатдори давлатї дар соњаи наќлиёт:

- мувофиќакунии таъмири фарши роњ ва дигар иншооти мелиоративию гидротехникї якљоя бо роњњои истифодаи умум;

- мувофиќакунии ташкили корњои ченкунї ва банаворгирии зери пулњо ва соњилњои дарёњо;

- хулоса барои иљро намудани корњо тибќи лоињањои вобаста ба сохтмон ё таљдиди роњњои автомобилгард;

- мувофиќакунии иљроиши корњо оид ба амалї намудани азнавсозии хатњои истифодашавандаи алоќа ва интиқоли барќи истифодашавандаи канори роњ ва нишебии пуштаҳо ё чуқурии роњњо;

- мувофиќакунии убури роњњои автомобилгард бо каналњо, хатњои алоќа, интиќоли барќ, лўлањои нафт, газ, об ва роњњои оњан, таљњизоти пайвастшавї ва воридшавї;

- мувофиќакунии чуќуртар кардани маљрои дарёњо ва обанборњо дар зери пулњо ва ќубурњо бо маќсадњои мелиоративї ва ѓайра;

- мувофиќакунии иљроиши корњои коркарди ќум ва шаѓал дар маљрои дарёњо болотар ё поёнтар аз пулњо ба масофаи на камтар аз 2 км;

- иљозат барои сохтмон ва азнавсозии иншооти коммуникатсионї, ки аз њудуди роњњои автомобилгарди мављуда гузаронда мешаванд;

- мувофиќакунии рондани чорво ба воситаи роњњои автомобилгард;

- хулоса барои кушодани роњњои автомобилгарди муассисавї ва хусусї барои истифодабарии умумї;

- мувофиќакунии сохтмон, таљдид ва таъмири нуќтањои васлшавї ва буриши роњњои автомобилгард;

- мувофиќакунии шартњои техникии сохтани иншооти коммуникатсионї дар ќитъаи њамшафати роњњои автомобилгарди истифодабарии умумї.

12) Маќоми ваколатдори давлатї дар соњаи авиатсия:

- иљозат барои дар ќаламрави Љумњурии Тољикистон ба њавопаймоњо ќабул кардани мусофирон, баѓољ, борњо ва муросилот барои интиќоли њавої дар ќаламрави љумњурї;

- иљозат барои дар ќаламрави Љумњурии Тољикистон ба њавопаймоњо ќабул кардани мусофирон, баѓољ, борњо ва муросилот барои интиќоли њавої ба ќаламрави давлати хориљї ва ё кашонидани онњо аз ќаламрави давлати хориљї ба ќаламрави Љумњурии Тољикистон;

- иљозат барои истифодабарии фазои њавої;

- иљозат барои парвози байналмилалии њавопаймоњо;

- сертификати шахси њуќуќї, ки хизматрасонии техникї ва таъмири техникаҳои авиатсиониро анљом медињад;

- шањодатномаи (сертификати) фурудгоњ;

- иљозат барои интиќоли њавоии борњои хатарнок;

- шањодатномаи (сертификати) хадамоти таљњизоти аэронавигатсионї;

- шањодатномаи (сертификати) муассисаи авиатсионї;

- сертификати баркашидани воситањои наќлиётї.

13) Мақоми ваколатдори давлатї дар соҳаи меҳнат:

- хулоса оид ба риоя намудани талаботи њифзи мењнат њангоми сохтмон, таљдиди иншооти истењсолї, мошинњо ва механизмњо;

- мувофиќакунии ихтисор ва барњамдињии љойњои корї барои маъюбон.

14) Мақоми ваколатдори давлатї дар соҳаи меъморї ва сохтмон:

- иљозат барои оѓоз намудани корњои сохтмонї.

15) Мақоми ваколатдори давлатии маҳаллї дар соҳаи меъморї ва шаҳрсозї:

- супориши меъморию банаќшагирї.

16) Маќоми ваколатдор дар соњаи танзими сиёсати зиддиинњисорї:

- розигї барои таъсис ва аз нав ташкил додани шахси њуќуќии дорои мавқеи њалкунанда, инчунин дар мавриди азнавташкилдињї, сармоягузорї ва бастани аҳдҳо аз љониби субъектњои монополияи табиї.

17) Мақоми ваколатдори давлатї дар соҳаи корҳои дохилї:

- иљозат барои кашонидани маводи таркандаи таъиноти саноатї;

- иљозат барои нигоҳдории маводи таркандаи таъиноти саноатї.

18) Мақоми ваколатдори давлатї дар соњаи танзими муомилоти ќонунии прекурсорњо:

- шањодатномаи воридот ва содироти прекурсорњо.

19) Мақоми ваколатдори давлатї дар соҳаи геология:

- мувофиќакунии лоињањои корњои омўзиши геологї, геофизикї ва омўзишњои дигари қаъри замин (корҳои аксбардории геологї ва геофизикии минтақавї, љустуљў ва иктишофи конҳои канданиҳои фоиданок, аз љумла обҳои зеризаминї).

20) Бонки миллии Тољикистон:

- шањодатномаи фонди ќарзии хурд.

21) Маќомоти иљроияи мањаллии њокимияти давлатї:

- иљозат барои обтаъминкунии ғайримутамаркази корхонањои алоњидаи кишоварзї, обёрї намудани чарогоњњо;

- иљозат барои љойгир кардани рекламаи берунї;

- қарор дар бораи људо намудани ќитъаи замин;

- тасдиќи санад оид ба ќабули иншоот барои истифодабарї;

- мувофиќакунии корњо оид ба ќабудизоркунии роњњо;

- иљозат барои таъсиси шабакањои кабелии пахши барномањо.

22) Мақоми ваколатдори давлатї оид ба минтақаҳои озоди иқтисодї:

- шаҳодатномаи субъекти минтақаи озоди иқтисодї.
23) Дигар мақомоти ваколатдори давлатї:

- мувофиќакунии љойгиршавии корхонањои истихрољ ва коркарди маъдан, инчунин иншооти зеризаминие, ки барои маќсадњои ба омўзиши ќаъри замин ва истихрољи маъданњо вобастанабуда истифода мешаванд (дар чуќурии на зиёда аз 10 метр);

- иљозат  барои истихрољи канданињои фоиданоки пошхўрда бо истифода аз усули заршўии худфаъолї ва худбиёрї дар минтақаҳои (қитъаҳои) қаъри замин, ки захираҳои ҳисобшуда ва дар тавозуни давлатии захираҳои канданиҳои фоиданоки  Љумњурии Тољикистон гузошташудаи канданиҳои фоиданоки пошхўрдаро надоранд.

БОБИ 6. МУЌАРРАРОТИ ХОТИМАВЇ

Моддаи 30. Њалли бањсњо

Бањсњо дар соњаи низоми иљозатдињї тибќи тартиби муќаррарнамудаи ќонунгузории Љумњурии Тољикистон њал карда мешаванд.

Моддаи 31. Љавобгарї барои риоя накардани талаботи Ќонуни
                     мазкур

Шахсони воќеї ва њуќуќї барои риоя накардани талаботи Ќонуни мазкур тибќи ќонунгузории Љумњурии Тољикистон ба љавобгарї кашида мешаванд.
Моддаи 32. Тартиби мавриди амал ќарор додани Ќонуни мазкур

Ќонуни мазкур пас аз интишори расмї мавриди амал ќарор дода шавад.

Президенти

Љумњурии Тољикистон

